Antarktída

História

Výskumné výpravy v 16. Storočí skúmali iba okrajové časti Antarktídy a hlbšie do jej vnútrozemia prenikali až na začiatku 20. Storočia. Výpravy organizovala najmä Austrália Francúzsko, Japonsko, Nemecko, Nórsko, Švédsko a Veľká Británia. Lode so spevneným trupom doviezli polárnikov do základného tábora, odkiaľ vyrážali na prieskumné výpravy. Medzi takýchto bádateľov patril aj Robert Falcon Scott, ktorý podnikol v rokoch 1901 – 1912 dve antarktické výpravy. Víťazom pretekov o južný pól sa však stal nórsky bádateľ Roald Amundsen. Nórsku vlajku vztýčil na južnom póle 14. Decembra 1911, o jediný mesiac skôr, než britská výprava Roberta Scotta : V októbri 1911 kapitán Scott a jeho štyria spoločníci Lawrence Oates, Edward Wilson, Edgar Evans a Henry Bowes opustili základný tábor. Ich cieľom bol južný pól. 17. januára 1912 pól naozaj dosiahli. Našli tam však už stopy po Amundsenovej výprave a uvedomili si, že prehrali... Rozčarovaní, hladní a sužovaní skorbutom sa vydali na dlhú cestu späť. Edgar Evans zomrel. Potom ochorel Oates. Vedel, že ostatných zdržiava, a preto jednej noci vyšiel zo stanu so slovami „Idem iba na chvíľu von...“ a vydal sa do pustatiny v ústrety smrti. Nedlho po ňom zahynuli aj ostatní členovia výpravy. Ich zmrznuté telá, fotografie a zápisky našla po ôsmich mesiacoch záchranná výprava, ktorá sa vybrala pátrať po nezvestných bádateľoch. Žiaľ, jej pomoc prišla už neskoro... Dnes v práci týchto bádateľov pokračuje okolo 30 výskumných staníc. Vedci tu študujú geologickú stavbu, podnebie a živočíšstvo Antarktídy. Aby človek mohol prežiť v polárnych krajoch, musí byť schopný uchovať si teplo. Prví objavitelia nosili hrubé svetre a kožušinové čiapky. Ich nasledovníci sa poučili od Eskimákov a prevzali od nich obuv z tulenej kože, dlhé bundy s kapucňou a kožené alebo drevené okuliare chrániace oči pred prudkou žiarou slnka odrážajúceho sa od snehu. V posledných 50 rokoch sa polárnicke oblečenie vďaka vývoju umelých vlákien zmenilo – je menšie a zároveň teplejšie.

Príroda

Na Antarktíde žijú živočíchy, ktoré v Arktíde nenájdeme. Najznámejším takýmto živočíchom je asi tučniak. V skutočnosti na Antarktíde existuje len málo živočíchov, ktorí by sa živili na súši. Z morských vtákov sú to len hnedé čajkovité vtáky – chaluhy, ktoré sa nevyskytujú nikde inde na svete. Tieto vtáky sú schopné si tu nájsť čokoľvek, čo im poskytuje živiny. Chaluha arktická je jedným z troch druhov vtákov trvalo obývajúcich najstudenšie oblasti Antarktídy. Ďalšie dva druhy sú tučniak cisársky a fulmar antarktický. Ale jedinými vtákmi, ktorí prezimujú na pobreží sú tučniaky. Chaluhy a fulmari sem prilietajú len v lete za potravou. Vo vnútrozemí ale žije len drobný hmyz a roztoče, ale pri okrajoch je život pestrejší. V oceáne žije mnoho malých morských živočíchov známych pod názvom krill, ktorý slúži ako zdroj potravy pre väčšie tvory. Je tu mnoho veľrýb, tuleňov a uškatcov. Kosatka dravá je najväčší druh delfínov. Samce merajú do 9m a samice do 6m. Dokážu plávať rýchlosťou 60 km/hod. Majú čierny chrbát s vysokou chrbticovou plutvou a biele brucho.

Členenie

Názov Antarktis je odvodený z gréčtiny. Anti znamená proti a Arktikos severný. Antarktída je kruhový svetadiel s výnimkou Weddelovho a Rossovho mora a Antarktického polostrova, ktorý vybieha smerom k Južnej Amerike. Južný pól je v prostriedku svetadiela, ktorého celková rozloha je 13 975 000 km2, 14 108 000 km2 (vrátane pobrežného ľadu). Ide o izolovaný zemský masív, ktorý leží skoro 1000 km od Južnej Ameriky, 2700 km od Austrálie a 4000 km od južnej Afriky. Od Južnej Ameriky delí Antarktídu Drakov prieliv. Je obklopená studenými búrlivými vodami Tichého, Atlantického a Indického oceánu. Najvyššia činná sopka je Mt. Erebus 3795 m, najväčšie jazero- Figumoe (Algae), najväčší ostrov - Ostrov Alexandra I. 43 200 km2. Delí sa na Východnú a Západnú Antarktídu. Východná, alebo Veľká Antarktída leží hlavne pri Atlantickom a Indickom oceáne a Západná, čiže Malá Antarktída leží pri Tichom oceáne, spolu s Antarktickým polostrovom vybiehajúcim spolu s reťazou ostrovov smerom k Južnej Amerike. Súostrovia pri Antarktíde majú polárny ráz a sú neobývané. Celý svetadiel, okrem malej časti pobrežia a najvyšších skalnatých vrcholov je pokrytý súvislým ľadovým krytom s početnými nebezpečnými trhlinami. Priemerná hrúbka ľadu je 2500 m, ale maximum je až 4500 m. Tento ľad pokrýva až 95% povrchu svetadielu. Ľadovec sa vlastnou hmotnosťou pomaly posúva po svahoch pevniny k moru. V mori sa z výbežkov ľadovca odlamujú ľadové kryhy, ktoré potom morské prúdy a vietor ženú až do oblasti Južnej Ameriky, Afriky a Nového Zélandu. Južný pól sa nachádza na Juhopolárnej plošine vo výške 2765 m.n.m.. Najvyšším vrcholom kontinentu je Vinson Massif (5140 m.n.m) v Západnej Antarktíde, na ktorý ľudia prvý raz vstúpili v roku 1966. Najvyššími bodmi Východnej Antarktídy sú Mt. Kirkpatrick a Mt. Markham.

Podnebie

Antarktída má najdrsnejšie a najchladnejšie podnebie na Zemi. Okolo južného pólu je polárne podnebie. Antarktída môže byť klasifikovaná ako púšť, lebo tu spadne ročne 7 mm zrážok v podobe vody. Na južnom póle nepršalo už asi 1 000 000 rokov. Na Antarktíde zúria časté, prudké a dlhotrvajúce víchrice, ktoré polárnikom sťažujú život viac než mrazy. Najveternejšie je na Pobreží kráľovnej Astrídy, kde je ruská stanica Novolazarevskaja. Najnižšiu teplotu na Zemi namerali na ruskej stanici Vostok, čo po slovensky znamená východ. 29.8.1960 to bolo –88,3°C, v júli 1983 to bolo -89,2°C, alebo –91,5. Územie Antarktídy prechodne obývajú pracovníci vedeckých staníc, roztrúsených po celom území. Sú to napríklad Výskumná stanica McMurdo a Amundsen-Scott patriaca USA, Výskumná stanica Dumont d`Urville patriaca Francúzsku, austrálska Základňa Casey a stanica Mawson, ruská Výskumná stanica Molodeznaja, britská stanica Halley a iné. Začali ich tu zariaďovať po roku 1947. V roku 1959 podpísalo 12 štátov, ktoré mali v rokoch 1957-1958 na území Antarktídy výskumné stanice, vo Washingtone dohodu, podľa ktorej je Antarktída určená len k mierovým účelom a je vyhlásený status quo na územné nároky. Neskôr podpísalo zmluvu ďalších 28 štátov a v roku 1991 bola prijatá dohoda zavádzajúca rad opatrení k ochrane antarktického životného prostredia a zákaz ťažby nerastných surovín.

Piškóty:

Katastrofy

Jedného dňa argentínska loď Bahía Paradíso (Rajská zátoka) narazila na podmorský útes, keď opúšťala zátoku Antverpského ostrova, nazývanú Arthur Harbor. Ráno tam zakotvila, aby si 81 turistov mohlo behom dvojhodinovej exkurzie prezrieť Palmer a okolie. Pri návrate na otvorené more bludiskom ostrovčekov sa to stalo. Náraz nebol príliš citeľný, ale 130 metrov dlhá loď zostala trčať nachýlená na pravý bok neschopná pohybu. Všetkých pasažierov aj celú posádku sa podarilo zachrániť. Horšie dopadla miestna príroda. Bahía Paradíso viezla ako hlavný náklad zásoby paliva a pohonných hmôt pre tri argentínske stanice. Navigačná chyba dôstojníka zmenila náklad na ekologickú bombu. Keď po desiatich dňoch dorazilo pohotovostné družstvo záchranárov z USA s potrebným vybavením, nedalo sa už veľa zachrániť. Do mora uniklo 600 ton nafty, ktorá zničila život na mnohých kilometroch antarktického pobrežia.

Dňa 28. novembra 1979 narazilo novozélandské lietadlo DC-10 s turistami v plnej rýchlosti do svahu 3795 m vysokého Mt.Erebu. Navigačná chyba a zlá viditeľnosť zapríčinili, že behom jediného okamihu zahynulo všetkých 257 cestujúcich a členov posádky – viac ľudí než za celú históriu Antarktídy od jej objavenia roku 1820.
Ostatné piškóty

Kontinent je najväčšou zásobárňou pitnej vody na svete. Keby sa však všetok ľad roztopil, voda morí a oceánov by zaliala 10% terajšej súše. Také Holandsko by zmizlo pod vodnou hladinou.

Jedna z legiend pochádzajúca z Nového Zélandu tvrdí, že Bohom predurčení, aby prví videli Južnú zem, boli pôvodní obyvatelia týchto ostrovov, Maori. Spomedzi Európanov sa ako prvému podarilo priplávať k Južným Sandwichovým ostrovom slávnemu anglickému kapitánovi Jamesovi Cookovi(Viktorovi hláskovať!) roku 1773. Na začiatku 19. storočia na odkrajovaní ďalších a ďalších južných míľ a objavovaní tamojších ostrovov, mali zásluhu hlavne ruské a anglické polárne výpravy. Veľmi slávny je dátum 27.2.1831. Vtedy John Bicoe ako prvý človek uvidel hornaté pobrežie južného kontinentu. Ľudská noha však naň vkročila až o dve generácie neskôr, a to na prelome rokov 1894-1895. Patrila C.E. Borchgevinkovi.

Možno je to symbolické, že varovanie nad ohrozením života na našej planéte prišlo práve z oblasti, kde je života tak málo. Veď až na mikroorganizmy, machy, lišajníky, tri druhy kvitnúcich rastlín, tučniaky a tulene tu prakticky iný život neexistuje.

Antarktída je najvyšším svetadielom, priemerná nadmorská výška dosahuje 2000 m.

Z pohorí Antarktídy sa plazia najdlhšie ľadovce na Zemi (Lambertov ľadovec 434 km, Rennickov ľadovec 257 km, Beardmoreov ľadovec 161 km).

Nemá stále obyvateľstvo, v súčasnosti na 34 výskumných staniciach v letnom polroku žije 4 000 - 5000 ľudí, v zimnom polroku 800-1000 ľudí.

Už po druhej svetovej vojne sa dve superveľmoci - USA a Rusko - dohodli, že Antarktída zostane demilitarizovaná. Podľa zmluvy z Washingtonu je dnes najstudenší kontinent neutrálnym pásmom, kde sa nemôže vyvíjať nijaká vojenská činnosť, jadrové skúšky a iné pokusy so zbraňami. Povoľuje vedecký výskum a využívanie Antarktídy na mierové účely, výmenu informácií a prítomnosť vedeckého personálu. Dohodu v súčasnosti rešpektujú štyri desiatky štátov.

Hoci zmluva zakazuje teritoriálne nároky Argentína, Austrália, Francúzsko, Nový Zéland, Nórsko a Británia si dodnes robia nárok na časti studeného kontinentu. Zmluvu o Antarktíde postupne doplnilo asi 170 ďalších dokumentov na ochranu antarktickej fauny a flóry, hlavne tuleňov a veľrýb.

Podľa turistickej príručky Lonely Planet bolo od čias nórskeho vynálezu strieľajúcej harpúny v roku 1904 až do roku 1966 v južných moriach zabitých 175 250 veľrybích kusov. Aj dnes japonské rybárske člny ulovia každoročne vo svetových vodách tristo veľrýb.

Signatári washingtonskej zmluvy prijali v Madride v roku 1991 uznesenie zakazujúce v nasledujúcich päťdesiatich rokoch akúkoľvek ťažbu nerastných surovín na kontinente. Krehký ekosystém Antarktídy totiž ohrozovali aj vyhlásenia krajín tretieho sveta v 80. rokoch. Podľa nich by sa kontinent mal stať spoločným vlastníctvom ľudstva a zisky z nerastného bohatstva by mali pripadnúť hlavne chudobných krajinám. Geologické prieskumy na dvoch percentách územia Antarktídy bez ľadovej pokrývky objavili bohaté zásoby uhlia, ropy a iných minerálov. Ťažbu nerastných surovín znemožňujú mimoriadne extrémne
podmienky. Priemerné ročné teploty sa pohybujú okolo -50 stupňov Celzia. Ťažba ropy a plynu sa ukázala pre vysoké náklady ako neekonomická.

OSN predložila pred časom ambiciózny plán, podľa ktorého by sa Antarktída mohla stať svetovým parkom. Prví turisti prileteli z Nového Zélandu na kontinent až v roku 1977. Každoročne v lete, ktoré trvá krátko a teploty sa počas neho pohybujú okolo 0 stupňov Celzia, navštívi kontinent 15-tisíc turistov. Prílev turistov je prísne regulovaný. Každý, kto vstúpi na antarktickú pôdu, musí pred vstupom podpísať tvrdé podmienky na ochranu prírody a dodržiavať ich. Napríklad tučniaky a iné živočíšne druhy majú prednosť. Ak ide okolo vás tučniak, musíte sa zastaviť a nevyrušiť ho - tak káže antarktický zákon.

Ľadový pancier na západe Antarktídy sa topí už tisícročia, a nie až v dôsledku globálneho otepľovania, ktoré sa všeobecne dáva do súvislosti so skleníkovým efektom. V magazíne Science to konštatuje tím amerických vedcov. V dôsledku topenia ľadu v Antarktíde stúpnu hladiny morí a oceánov na celej zemeguli asi o 5-7 m, čím dôjde k zaplaveniu malých ostrovov a pobrežných oblastí. Podľa iných výpočtov sa hladina svetového oceánu v najbližších 100 rokoch zvýši o pol metra a ohrozí existenciu mnohých tropických a subtropických ostrovov.

Piškóty z knihy 100 najväčších divov prírody

Rossov pobrežný ľad

Rossov pobrežný ľad je obrovská trojuholníková kryha, ktorá takmer zapĺňa zátoku na antarktickom pobreží. Je okolo 800 km široký, zasahuje asi 970 km don vnútrozemia a je teda najväčším plávajúcim kusom ľadu, ktorý je asi taký veľký ako Francúzsko. Túto kryhu objavil v roku 1840 britský kapitán sir James Clark Ross na expedícii, ktorej cieľom bolo nájsť južný magnetický pól. Zvolili si cestu cez ľad a vyšli na otvorenú vodu, kde narazili na zvislý ľadový útes vystupujúci 50 – 60 m nad morskú hladinu, cez ktorý sa nedalo prejsť.

Niektoré časti pobrežia sú súvislým pásmom útesov. Inde sú zátoky a mysy. Hrúbka ľadu kolíše medzi 185 a 760 m. Ľad ako voľne priviazaná plť je vytláčaný smerom do mora rýchlosťou 1,5 až 3 m denne čiastočne pôsobením ľadovcov posúvajúcich sa zo zeme. Kusy z neho sa odlamujú a plávajú preč ako ľadové kryhy.

Rossov pobrežný ľad bol v roku 1911 miestom štartu nórskej a britskej expedície, keď sa pretkali, ktorá z nich dorazí skôr na južný pól. Skupina Roalda Amundsena vyrážala z Veľrybej zátoky, zatiaľ čo Robert Falcon Scott štartoval z Rossovho ostrova, kde sa pobrežný ľad napája na pevninu, a toto miesto je takmer 100 km ďalej od pólu. Amundsen dosiahol južný pól o mesiac skôr ako Scott.

Suché údolia, Antarktída

Údolia bez snehu a ľadu nie sú ničím výnimočným – pokiaľ nejde o polárnu oblasť. Hoci ľad pokrýva takmer celú Antarktídu, na pevnine kontinentu na východ od Rossovho pobrežného ľadu a pri McMurdovom prielive sa nachádzajú tri suché údolia. Nazývajú sa Taylorovo, Wrightovo a Victoria. Tieto suché údolia majú strmé steny, panvy v tvare U vytvarované ľadovcami, ktoré sa už dávno roztopili. Sú obrovské, hnedej alebo čiernej farby a niet v nich nijakých rastlín, preto ich opisujú ako „holé kamenisté korytá“.

Taká masívna vrstva ľadu s priemernou hrúbkou 3 km, aká dnes pokrýva Antarktídu, sa vytvorí za milióny rokov. V suchých údoliach však padá veľmi málo snehu: množstvo približne zodpovedá asi 25 mm dažďových zrážok. Keď sneh predsa napadá, odfúknu ho suché vetry alebo sa roztopí na okolitých skalách, ktoré sú zohriate od slnka.

V každom z týchto údolí je slané jazero. Najväčšie je jazero Vanda, hlboké vyše 60 m a navrchu má ľadovú vrstvu hrubšiu ako 4 m. teplota vody na dne jazera je 25 °C, pretože ľad na povrchu bráni úniku tepla.

V studenom suchom vzduchu údolí sa materiál rastlinného a živočíšneho pôvodu uchová veľmi dlhý čas, rovnako ako sa udrží mäso v mrazničke. Suché údolia sú posiate mŕtvolami tuleňov, ktoré pravdepodobne zahynuli pred stovkami, ba tisíckami rokov.
